钦定古今图书集成/历象汇编/岁功典/第037卷 > 《广西志书》 > 禊赋 夏侯湛
## 钦定古今图书集成/历象汇编/岁功典/第037卷 > 《广西志书》 > 禊赋 夏侯湛

羡暮春之嘉辰，美灵气之和柔。结方轨于泰路，敷令
节而宣游。尔乃〈原阙四字〉铃鸣，擢翠旗，垂繁缨，微云
乘轩，清风卷旌，飞轮焱起，良马电惊，车驾鳞萃，男女
雾会，服焕罗縠，翠翳连盖，萦香丸于素襟，结九龄乎
时外。灿烂虺韡，焜煜发越。若乎朝春挺葩，夕霞抱月，
尔乃临清流，背绿柯，云幕高接，丹组四罗。